דב פרימר

דב פרימר (נולד ב-13 בדצמבר 1950) הוא פרופסור למשפטים ועורך דין ישראלי, שותף בכיר במשרד עורכי הדין פרימר גלמן ושות' ומומחה לדיני משפחה וירושה, משפט בין-לאומי ומשפט עברי. שימש במשך שנים רבות כמרצה בפקולטה למשפטים באוניברסיטה העברית בירושלים. דב פרימר נולד בשיקגו, לרב ד"ר נחמן (נורמן), מראשי ארגון בני ברית-הלל העולמי ולאסתר, מורה לאנגלית. למד בישיבת כרם ביבנה ולאחר מכן בישיבה יוניברסיטי אצל הרב יוסף דוב הלוי סולובייצ'יק והרב אהרן ליכטנשטיין ובמקביל סיים תואר ראשון בהצטיינות בלימודי יהדות ופסיכולוגיה. הוסמך לרבנות בידי הרב יהודה גרשוני, ראש ישיבת "ארץ ישראל" בברוקלין שבניו יורק. סיים תואר ראשון בהצטיינות בפקולטה למשפטים באוניברסיטת בר-אילן והמשיך למסלול ישיר לדוקטורט באוניברסיטה העברית בירושלים בהנחיית פרופ' מנחם אלון ופרופ' זאב פלק. שירת בצה"ל כסרן (במיל') בלשכת היועץ המשפטי לאזור יהודה ושומרון. בצעירותו עסק במוזיקה במסגרת להקות "The Y'did Singers" ו"שיבת ציון" והלחין מספר שירים מוכרים, בהם הלחן המפורסם לשיר "על הנסים" בביצועו של יזהר כהן. פרימר מתגורר במעלה אדומים, היה נשוי לשלי (רחל), עובדת סוציאלית (נפטרה במרץ 2023), אב לארבעה. אחיו הוא הרב פרופ' אריה פרימר (אנ') המשמש כפרופ' לכימיה אורגנית באוניברסיטת בר-אילן וכרב קהילה ברחובות. בין השנים 1980 ו-1984 כיהן כפרופסור חבר ומנהל המכון למשפט עברי במרכז למשפטים ע"ש ג'ייקוב פיוקסברג (אנ'), טורו קולג', הנטינגטון, ניו-יורק. בין השנים 1984 ו-1986 שימש כמרצה מן החוץ בפקולטה למשפטים באוניברסיטת תל אביב בקורסים דיני משפחה ומשפט עברי. בין השנים 1988 ו-2017 שימש כמרצה מן החוץ בפקולטה למשפטים באוניברסיטה העברית בירושלים בקורסים דיני משפחה ומשפט עברי. בשנת 1986 נמנה עם מייסדי משרד עורכי הדין "פרימר קינרייך גלמן" (היום: "פרימר גלמן ושות'") ומאז משמש בו כשותף בכיר. שימש כחבר מערכת בכתבי עת שונים ביניהם: Tradition (אנ'),The Jewish Law Annual, אסיא והפרקליט. שימש כסגן יושב ראש ועדת בתי הדין הרבניים בלשכת עורכי הדין בישראל (1999–2008) וכיו"ר ועדת בית המשפט לענייני משפחה ובית הדין הרבני בלשכת עורכי הדין, ועד מחוז ירושלים (2001 עד היום). בין השנים 1997 ו-1998 היה חבר ועדת ראש הממשלה לגיבוש רעיונות והמלצות בענייני גיור ("ועדת נאמן"). ב-2010 היה חבר ועדת שר המשפטים לבחינת מרוץ הסמכויות ("ועדת דיכובסקי"). מכהן כדירקטור במועצת המנהלים הבין-לאומית במרכז הרפואי שערי צדק ויו"ר ועדת הביקורת וכחבר וממלא מקום יו"ר מועצת המנהלים של מכון שלזינגר לחקר הרפואה על פי התורה. בשנת 2014 ניסח יחד עם הרב אלישע אבינר הסכם קדם נישואין עבור ארגון רבני צהר, שנועד להסדיר את הליך הגירושין בישראל ולמנוע מצבי עגינות על פי ההלכה. בשנת 2009 הוצע כמועמד לתפקיד שופט בבית המשפט העליון של מדינת ישראל. עילות גירושין עקב התנהגות בלתי מוסרית (חוץ מזנות) במשפט העברי (בכתב יד). דיני נישואין – עם פרופ' זאב פלק, ירושלים: הוצאת מישרים, 1983. A Jewish Quest for Religious Meaning: Collected Essays by Norman E. Frimer, edited in collaboration with Jonathan Chipman, Ktav Publishing House, Inc. – B’nai Brith Hillel Foundations, 1993; נדיב לב: אסופת מאמרים מפרי עטו של הרב פרופ' דב פרימר (בעריכת אוריאל כהן), ירושלים: 2010. דב פרימר, באתר ResearchGate דב פרימר, באתר גוגל סקולר דב פרימר, באתר AllMusic (באנגלית) דב פרימר, באתר MusicBrainz (באנגלית) דב פרימר, באתר Discogs (באנגלית) דב פרימר, דף שער בספרייה הלאומית משה גורלי, דרך חדשה ליישב סכסוכים בין בני זוג: "משפחה ומשפט לא הולכים יחד", באתר כלכליסט, 1 בספטמבר 2019 "פרופ' דב פרימר I סדנא I לקיחת החוק לידיים I סמינר משפט עברי I מורשת המשפט בישראל", ערוץ חוק ומשפט, אתר יוטיוב, 21 באוגוסט 2017. עו"ד פרופ' דב פרימר – הסכם טרום נישואין שמעגן את זכויות הצדדים זו בשורה לאזרחי המדינה, ערוץ יוטיוב. דירוג עורכי דין עלית בתחום המעמד האישי לשנת 2019 באתר BDI מאמרים של הרב פרופסור דב פרימר, באתר ספריית אסיף שירים שהלחין על הניסים, בביצוע יזהר כהן, 1974, סרטון בערוץ "דודי פטימר", באתר יוטיוב (אורך: 03:21) זכרנו לחיים - רותי נבון (1974), סרטון בערוץ "רותי נבון - הערוץ הרשמי", באתר יוטיוב (אורך: 03:21) יזהר כהן – על הניסים – 1974, נבדק ב-2019-10-18, איך שיר שכתב תלמיד ישיבה הפך ללהיט הכי גדול של חנוכה?, בדף הפייסבוק של כאן, 20 בדצמבר 2022 1998 – ועדת נאמן בנושא הגיור בישראל, באתר GOV.IL החלטות מועצת רבני צהר בעניין הסכם קדם נישואין, באתר ארגון רבני צהר אביעד גליקמן, הוועדה שונתה: 4 מועמדים דתיים לביהמ"ש העליון, באתר ynet, 23 ביוני 2009